Ehdotus neuvoston päätökseksi yhteisön politiikan määrittelemisestä ja täytäntöönpanosta televiestinnän ja postipalvelujen alalla (96/C 192/04) KOM(96) 45 lopull. - 96/0042(CNS)

(Komission esittämä 12 päivänä huhtikuuta 1996)

EUROOPAN UNIONIN NEUVOSTO, joka

ottaa huomioon Euroopan yhteisön perustamissopimuksen ja erityisesti sen 235 artiklan,

ottaa huomioon komission ehdotuksen,

ottaa huomioon Euroopan parlamentin lausunnon,

ottaa huomioon talous- ja sosiaalikomitean lausunnon,

sekä katsoo, että

yhteisön televiestintä- ja postipolitiikan tavoitteisiin kuuluu erityisesti tele- ja postipalvelujen avointen yhtenäismarkkinoiden asteittainen luominen kehittämällä lainsäädäntöä, verkon perusrakenteisiin pääsyä ja niiden käyttöä koskevien yleisten periaatteiden yhdenmukaistaminen, yleisen palvelun määritteleminen ja sen rahoituskeinot, yhteisön johdonmukaisuuteen ja yhteenkuuluvuuteen myötävaikuttaminen, uusien audiovisuaalisten palvelujen edistämiseen osallistuminen, yhteisön laajuisen verkkojen yhteenliittämisen ja yhteentoimivuuden varmistaminen erityisesti Euroopan laajuisten televiestintäverkkojen avulla sekä yhteisön politiikan ulkoisten näkökohtien kehittäminen,

perustamissopimuksen määräyksissä sekä neuvoston ja parlamentin päätöslauselmissa ja direktiiveissä edellytetään komission toimivan eri tavoin yhteisön televiestintä- ja postipolitiikkaa edelleen määrittelevien ja toteuttavien tavoitteiden ja toimien tutkimiseksi ja määräämiseksi; tähän kuuluu selvitysten aloittaminen, selvityksiä ja edistymistä koskevien kertomusten laatiminen, teollisuuden ja kansalaisten mielipiteiden esille tuominen, lainsäädäntöehdotusten laatiminen, lainsäädännön soveltamisen valvonta ja eurooppalaisten standardien ja tarvittavien taajuusresurssien oikea-aikaisen saatavuuden varmistaminen yleiseurooppalaisella tasolla,

nämä toimet vaativat erilaisia tukitoimia, mukaan lukien tutkimusten tilaaminen ja seminaarien ja neuvottelujen järjestäminen markkinoiden, tekniikoiden, tavoitteiden ja politiikkojen analysoimiseksi, yhteenkuuluvuuteen ja kansainväliseen yhteistyöhön myötävaikuttavien töiden tilaaminen sekä toimeksiantojen antaminen standardisoinnista ja taajuuksista vastaaville elimille, ja

perustamissopimuksessa ei ole muuta tämän päätöksen tekemiseen valtuuttavaa määräystä kuin 235 artikla,

ON PÄÄTTÄNYT SEURAAVAA:

1 artikla

Tämä päätös käsittää yhteisön politiikan määrittelemisen ja täytäntöönpanon tele- ja postipalvelujen alalla ja politiikan mukaisesti annetun, tämän päätöksen liitteessä luetellun lainsäädännön soveltamisen valvonnan.

2 artikla

1. Komissio vastaa 1 artiklassa määriteltyjen tehtävien toteuttamisesta.

2. Toteuttaessaan näitä tehtäviä komissio ottaa huomioon tele- ja postipalvelujen alaa koskevat yhteisön politiikan tavoitteet, joihin kuuluu

- telepalvelujen, kiinteiden ja liikkuvien perusrakenteiden sekä satelliittiviestinnän avointen yhtenäismarkkinoiden asteittainen toteuttaminen kehittämällä lainsäädäntöä eurooppalaiseen tietoyhteiskuntaan siirtymisen helpottamiseksi yleisen palvelun velvoitteet tunnustaen,

- postipalvelujen avointen yhtenäismarkkinoiden asteittainen toteuttaminen kehittämällä lainsäädäntöä ja edistämällä kohtuuhintaisia, tehokkaita ja korkealaatuisia yhteentoimivia postipalveluita yleisen palvelun velvoitteet tunnustaen,

- televerkkojen perusrakenteisiin pääsyä ja käyttämistä koskevien yleisten periaatteiden yhdenmukaistamisen ja tarvittaessa standardien oikea-aikaisen saatavuuden varmistaminen,

- yleisen palvelun määritteleminen ja keinot sen rahoittamiseksi,

- kaikkien unionin alueiden, erityisesti muita heikommassa asemassa olevien alueiden, täydellinen yhdentyminen kehittyvään eurooppalaiseen tietoyhteiskuntaan yhteisön johdonmukaisuutta ja yhteenkuuluvuutta edistävien toimenpiteiden avulla,

- taajuusresurssien ja numerointijärjestelmien oikea-aikaisen saatavuuden varmistaminen yhdenmukaistetulla tavalla,

- yhteisön laajuisten avoimien televiestintä- ja telepäätelaitemarkkinoiden kehittäminen,

- yhteisiä televiestintästandardeja koskevien yhteisön toimenpiteiden jatkaminen,

- osallistuminen uusien audiovisuaalisten palvelujen yhteisön laajuisen käyttöönoton edistämiseen,

- tarkoituksenmukaisen televiestinnän perusrakenteita ja tulevan multimediaympäristön palveluita koskevan lainsäädännön kehittäminen tarvittaessa,

- televiestinnän alan kansainvälisten järjestöjen toimintaan myötävaikuttaminen sen ollessa yhteisön edun mukaista; yhteisön ja kolmansien maiden väliseen yhteistyöhön myötävaikuttaminen; yhteisön politiikan ulkoisten näkökohtien kehittäminen, ja

- yhteisön laajuisen verkkojen yhteenliittämisen ja yhteentoimivuuden toteuttaminen tai varmistaminen erityisesti Euroopan laajuisten televiestintäverkkojen avulla.

3 artikla

Edellä 2 artiklassa määriteltyjen tehtävien toteuttamiseksi komissio voi toteuttaa kaikki sopivat toimet, erityisesti

- tehdä sopimuksia selvitystehtävien, jatkotutkimusten, erityistutkimusten, yhteensovittamisen ja arvioinnin suorittamiseksi sekä tiettyjen toimien yhteisrahoittamiseksi,

- järjestää asiantuntijakokouksia, konferensseja, asianomaisten osapuolten kanssa käytäviä neuvotteluja, seminaareja ja tiedon levittämistä, osallistua näihin toimiin ja tukea niitä,

- edistää yhteisön ja kolmansien maiden välistä yhteistyötä, ja

- antaa toimeksiantoja standardisoinnista ja taajuuksista vastaaville elimille,

- hankkia ja käyttää tarvittavia laitteita.

4 artikla

Komission osastot huolehtivat kaikkien palveluista tai pyydetyistä valmistelu-, esi- ja arviointitutkimuksista suoritettavien maksujen valvonnasta ennen maksusuoritusta ottaen huomioon kaikki sopimusvelvoitteet, taloudelliset periaatteet ja moitteettoman varainhoito- tai hallintotavan. Petosten torjuntaan liittyviä määräyksiä (valvonta, raportointivaatimukset ja niin edelleen) sisällytetään kaikkiin yhteisön ja maksunsaajan välillä tehtäviin sopimuksiin.

5 artikla

Komissio antaa Euroopan parlamentille ja neuvostolle joka kolmas vuosi kertomuksen näiden toimien toteuttamisesta; kertomukseen sisältyy arvio yhteisön tavoitteiden saavuttamisesta.

LIITE

Luettelo televiestinnän ja postipalvelujen alalla tähän mennessä annetusta lainsäädännöstä

Neuvoston suositus, annettu 12 päivänä marraskuuta 1984, televiestinnän yhdenmukaistamisen toteuttamisesta (84/549/ETY, EYVL N:o L 298, 16.11.1984, s. 49).

Neuvoston suositus, annettu 12 päivänä marraskuuta 1984, julkisia telehankintoja koskevien sopimusten avaamisen ensimmäisestä vaiheesta (84/550/ETY, EYVL N:o L 298, 16.11.1984, s. 51).

Neuvoston päätös, tehty 25 päivänä heinäkuuta 1985, määrittelyvaiheesta yhteisön toiminnalle televiestintäteknologioiden alalla - tutkimus- ja kehittämisohjelma kehittyneiden viestintäteknologioiden alalla Euroopassa (RACE) (85/372/ETY, EYVL N:o L 210, 7.8.1985, s. 24).

Neuvoston päätöslauselma, annettu 9 päivänä kesäkuuta 1986, videoneuvottelu- ja kuvapuhelintekniikoiden käyttämisestä hallitustenvälisissä sovelluksissa (86/C 160/01, EYVL N:o C 160, 27.6.1986, s. 1).

Neuvoston direktiivi, annettu 24 päivänä heinäkuuta 1986, telepäätelaitteiden tyyppihyväksynnän vastavuoroisen tunnustamisen ensimmäisestä vaiheesta (86/361/ETY, EYVL N:o L 217, 5.8.1986, s. 21).

Neuvoston asetus, annettu 27 päivänä lokakuuta 1986, yhteisön ohjelman perustamisesta tiettyjen muita heikommassa asemassa olevien yhteisön alueiden kehittämiseksi parantamalla kehittyneiden telepalvelujen saatavuutta (STAR-ohjelma) (3300/86/ETY, EYVL N:o L 305, 31.10.1986, s. 1).

Neuvoston direktiivi, annettu 3 päivänä marraskuuta 1986, MAC-lähetysstandardien yhteisten teknisten eritelmien vahvistamisesta yleisradiosatelliittien televisiolähetyksiä varten (86/529/ETY, EYVL N:o L 311, 6.11.1986, s. 28).

Neuvoston päätös, tehty 22 päivänä joulukuuta 1986, standardisoinnista tietotekniikassa ja televiestinnässä (87/95/ETY, EYVL N:o L 36, 7.2.1987, s. 31).

Neuvoston suositus, annettu 22 päivänä joulukuuta 1986, digitaalisen monipalveluverkon (ISDN) yhteensovitetusta käyttöönotosta Euroopan yhteisössä (86/659/ETY, EYVL N:o L 382, 31.12.1986, s. 36).

Neuvoston suositus, annettu 25 päivänä kesäkuuta 1987, yleisen yleiseurooppalaisen solukkojärjestelmäisen digitaalisen maanpäällisen matkaviestinliikenteen yhteensovitetusta käyttöönotosta yhteisössä (87/371/ETY, EYVL N:o L 196, 17.7.1987, s. 81).

Neuvoston direktiivi, annettu 25 päivänä kesäkuuta 1987, taajuusalueista, jotka varataan yleisen yleiseurooppalaisen solukkojärjestelmäisen digitaalisen maanpäällisen matkaviestinliikenteen käyttöönottoon Euroopan yhteisössä (87/372/ETY, EYVL N:o L 196, 17.7.1987, s. 85).

Neuvoston päätös, tehty 5 päivänä lokakuuta 1987, kaupallisten tietojen elektronista siirtoa televerkoissa koskevan yhteisön ohjelman (TEDIS) käyttöönotosta (87/499/ETY, EYVL N:o L 285, 8.10.1987, s. 35).

Neuvoston päätös, tehty 14 päivänä joulukuuta 1987, yhteisön ohjelmasta televiestintäteknologioiden alalla - tutkimus ja kehittäminen kehittyneiden viestintäteknologioiden alalla Euroopassa (RACE-ohjelma) (88/28/ETY, EYVL N:o L 16, 21.8.1988, s. 35).

Komission direktiivi, annettu 16 päivänä toukokuuta 1988, kilpailusta telepäätelaitemarkkinoilla (88/301/ETY, EYVL N:o L 131, 27.5.1988, s. 73).

Neuvoston päätöslauselma, annettu 30 päivänä kesäkuuta 1988, telepalvelujen ja -laitteiden yhteismarkkinoiden kehittämisestä vuoteen 1992 mennessä (88/C 257/01, EYVL N:o C 257, 4.10.1988, s. 1).

Neuvoston päätös, tehty 5 päivänä huhtikuuta 1989, kaupallisten tietojen elektronista siirtoa televerkoissa koskevan yhteisön ohjelman (TEDIS) käyttöönotosta tehdyn päätöksen 87/499/ETY muuttamisesta (89/241/ETY, EYVL N:o L 97, 11.4.1989, s. 46).

Neuvoston päätöslauselma, annettu 27 päivänä huhtikuuta 1989, standardoinnista tietotekniikan ja televiestinnän aloilla (89/C 117/01, EYVL N:o C 117, 11.5.1989, s. 1).

Neuvoston päätös, tehty 27 päivänä huhtikuuta 1989, teräväpiirtotelevisiosta (89/337/ETY, EYVL N:o L 142, 25.5.1989, s. 1).

Neuvoston direktiivi, annettu 3 päivänä toukokuuta 1989, sähkömagneettista yhteensopivuutta koskevan jäsenvaltioiden lainsäädännön lähentämisestä (89/336/ETY, EYVL N:o L 139, 23.5.1989, s. 19).

Neuvoston päätöslauselma, annettu 18 päivänä heinäkuuta 1989, digitaalisen monipalveluverkon (ISDN) yhteensovitetun käyttöönoton vahvistamisesta Euroopan yhteisössä vuoteen 1992 mennessä (89/C 196/04, EYVL N:o C 196, 1.8.1989, s. 4).

Neuvoston päätös, tehty 7 päivänä joulukuuta 1989, yhteisestä toiminnasta, jota jäsenvaltioiden on toteutettava yhtenäisen maailmanlaajuisen teräväpiirtotelevisiota koskevan tuotantostandardin hyväksymiseksi kansainvälisen neuvoa-antavan radiokomitean (CCIR) täysistunnossa 1990 (89/630/ETY, EYVL N:o L 363, 13.12.1989, s. 30).

Neuvoston päätöslauselma, annettu 22 päivänä tammikuuta 1990, Euroopan laajuisista verkoista (90/C 27/05, EYVL N:o C 27, 6.2.1990, s. 8).

Neuvoston päätöslauselma, annettu 28 päivänä kesäkuuta 1990, Euroopan laajuisen radiotaajuuksia koskevan yhteistyön vahvistamisesta ottaen erityisesti huomioon yleiseurooppalaiset palvelut (90/C 166/05, EYVL N:o C 166, 7.7.1990, s. 4).

Neuvoston direktiivi, annettu 28 päivänä kesäkuuta 1990, telepalvelujen sisämarkkinoiden toteuttamisesta saamalla aikaan avoimen verkon tarjoaminen (90/387/ETY, EYVL N:o L 192, 24.7.1990, s. 1).

Komission direktiivi, annettu 28 päivänä kesäkuuta 1990, kilpailusta telepalvelumarkkinoilla (90/388/ETY, EYVL N:o L 192, 24.7.1990, s. 10).

Komission päätös, tehty 30 päivänä heinäkuuta 1990, telepalvelujen sekakomitean perustamisesta (90/450/ETY, EYVL N:o L 230, 24.8.1990, s. 25).

Neuvoston direktiivi, annettu 17 päivänä syyskuuta 1990, vesi- ja energiahuollon, liikenteen ja teletoiminnan alalla toimivien yksiköiden hankintamenettelystä (90/531/ETY, EYVL N:o L 297, 29.10.1990, s. 1).

Neuvoston suositus, annettu 9 päivänä lokakuuta 1990, yleiseurooppalaisen maanpäällisen yleisen kaukohakujärjestelmän yhteensovitetusta käyttöönotosta yhteisössä (90/543/ETY, EYVL N:o L 310, 9.11.1990, s. 23).

Neuvoston direktiivi, annettu 9 päivänä lokakuuta 1990, taajuusalueista, jotka on tarkoitettu yleiseurooppalaisen maanpäällisen yleisen kaukohakujärjestelmän yhteensovitettua käyttöönottoa varten yhteisössä (90/544/ETY, EYVL N:o L 310, 9.11.1990, s. 28).

Neuvoston päätöslauselma, annettu 14 päivänä joulukuuta 1990, yleiseurooppalaisen maanpäällisen yleisen digitaalisen solukkojärjestelmäisen matkaviestinliikenteen (GSM) yhteensovitetun käyttöönoton viimeisestä vaiheesta yhteisössä (90/C 329/09, EYVL N:o C 329, 31.12.1990, s. 25).

Neuvoston direktiivi, annettu 29 päivänä huhtikuuta 1991, telepäätelaitteita ja niiden vaatimustenmukaisuuden vastavuoroista tunnustamista koskevan jäsenvaltioiden lainsäädännön lähentämisestä (91/263/ETY, EYVL N:o L 128, 23.5.1991, s. 1).

Neuvoston direktiivi, annettu 3 päivänä kesäkuuta 1991, taajuusalueesta, joka on tarkoitettu digitaalisen eurooppalaisen langattoman televiestinnän (DECT) yhteensovitettua käyttöönottoa varten yhteisössä (91/287/ETY, EYVL N:o L 144, 8.6.1991, s. 45).

Neuvoston suositus, annettu 3 päivänä kesäkuuta 1991, digitaalisen eurooppalaisen langattoman televiestinnän (DECT) yhteensovitetusta käyttöönotosta yhteisössä (91/288/ETY, EYVL N:o L 144, 8.6.1991, s. 47).

Neuvoston päätös, tehty 7 päivänä kesäkuuta 1991, erityisen tutkimus- ja teknologisen kehitysohjelman toteuttamisesta viestintäteknologioiden alalla (v. 1990-1994) (91/352/ETY, EYVL N:o L 192, 16.7.1991, s. 8).

Neuvoston päätös, tehty 7 päivänä kesäkuuta 1991, yleistä etua edustavien telemaattisten järjestelmien erityisen tutkimus- ja kehitysohjelman toteuttamisesta (1990-1994) (91/353/ETY, EYVL N:o L 192, 16.7.1991, s. 8).

Neuvoston päätös, tehty 22 päivänä heinäkuuta 1991, TEDIS-ohjelman (Trade Electronic Data Interchange Systems) toisen vaiheen käyttöönotosta (91/385/ETY, EYVL N:o L 208, 30.7.1991, s. 66).

Neuvoston päätös, tehty 29 päivänä heinäkuuta 1991, yhtenäisen Euroopan hätänumeron käyttöön ottamisesta (91/396/ETY, EYVL N:o L 217, 6.8.1991, s. 31).

Suuntaviivat Euroopan talousyhteisön kilpailusääntöjen soveltamisesta televiestinnän alalla (91/C 233/02, EYVL N:o L 233, 6.9.1991, s. 2).

Neuvoston päätöslauselma, annettu 18 päivänä marraskuuta 1991, elektroniikka-, tieto- ja viestintäteknologioista (91/C 325/02, EYVL N:o C 325, 14.12.1991, s. 2).

Neuvoston päätöslauselma, annettu 19 päivänä joulukuuta 1991, satelliittiviestintäpalvelujen ja -laitteiden yhteismarkkinoiden kehittämisestä (92/C 8/01, EYVL N:o C 8, 14.1.1992, s. 1).

Neuvoston direktiivi, annettu 25 päivänä helmikuuta 1992, vesi- ja energiahuollon, liikenteen ja teletoiminnan alalla toimivien yksiköiden hankintamenettelyä koskevien yhteisön sääntöjen soveltamiseen liittyvien lakien, asetusten ja hallinnollisten määräysten yhteensovittamisesta (92/13/ETY, EYVL N:o L 76, 23.3.1992, s. 14).

Neuvoston päätös, tehty 31 päivänä maaliskuuta 1992, tietojärjestelmien turvallisuudesta (92/242/ETY, EYVL N:o L 123, 8.5.1992, s. 19).

Neuvoston direktiivi, annettu 28 päivänä huhtikuuta 1992, sähkömagneettista yhteensopivuutta koskevan jäsenvaltioiden lainsäädännön lähentämisestä annetun direktiivin 89/336/ETY muuttamisesta (92/31/ETY, EYVL N:o L 126, 12.5.1992, s. 11).

Neuvoston direktiivi, annettu 11 päivänä toukokuuta 1992, standardien vahvistamisesta televisiosignaalien lähettämiseksi satelliitin välityksellä (92/38/ETY, EYVL N:o L 137, 20.5.1992, s. 17).

Neuvoston päätös, tehty 11 päivänä toukokuuta 1992, kansainväliseen puhelinverkkoon pääsyyn tarvittavan yhteisen tunnuksen käyttöönotosta yhteisössä (92/264/ETY, EYVL N:o L 137, 20.5.1992, s. 21).

Neuvoston direktiivi, annettu 5 päivänä kesäkuuta 1992, avoimen verkon tarjoamisen soveltamisesta kiinteisiin johtoihin (92/44/ETY, EYVL N:o L 165, 19.6.1992, s. 27).

Neuvoston päätöslauselma, annettu 5 päivänä kesäkuuta 1992, digitaalisen monipalveluverkon (ISDN) kehittämisestä yhteisössä Euroopan laajuisena televiestinnän infrastruktuurina vuonna 1993 ja sen jälkeen (92/C158/01, EYVL N:o C 158, 25.6.1992, s. 1).

Neuvoston suositus, annettu 5 päivänä kesäkuuta 1992, avoimen verkon tarjoamisen soveltamisesta yleisiin pakettikytkentäisiin datapalveluihin (92/382/ETY, EYVL N:o L 200, 18.7.1992, s. 1).

Neuvoston suositus, annettu 5 päivänä kesäkuuta 1992, avoimen verkon tarjoamisen soveltamisesta digitaaliseen monipalveluverkkoon (ISDN) (92/383/ETY, EYVL N:o L 200, 18.7.1992, s. 10).

Komission päätös, tehty 15 päivänä heinäkuuta 1992, neuvoston direktiivin 83/189/ETY liitteenä olevien standardointielimien luetteloiden muuttamisesta (92/400/ETY, EYVL N:o L 221, 6.8.1992, s. 55).

Neuvoston päätöslauselma, annettu 19 päivänä marraskuuta 1992, Euroopan radioviestintäkomitean päätösten täytäntöönpanosta (92/C 318/01, EYVL N:o C 318, 4.12.1992, s. 1).

Neuvoston päätöslauselma, annettu 19 päivänä marraskuuta 1992, Euroopan laajuisen yhteistyön edistämisestä telepalvelujen numeroinnissa (92/C 318/02, EYVL N:o C 318, 4.12.1992, s. 2).

Euroopan parlamentin päätöslauselma, annettu 20 päivänä huhtikuuta 1993, komission tiedonannosta "Kohti kustannussopeutusta ja hintarakenteiden järjestelyä - televiestintätariffit yhteisössä" (A3-0117/93, EYVL N:o C 150, 31.5.1993, s. 37).

Euroopan parlamentin päätöslauselma, annettu 20 päivänä huhtikuuta 1993, komission telepalvelujen tilannetta koskevasta katsauksesta vuodelta 1992 (A3-0113/93, EYVL N:o C 150, 31.5.1993, s. 39).

Neuvoston direktiivi 93/38/ETY, annettu 14 päivänä kesäkuuta 1993, vesi- ja energiahuollon, liikenteen ja teletoiminnan alan hankintoja koskevien sopimusten tekomenettelyn yhteensovittamisesta (93/38/ETY, EYVL N:o L 199, 9.8.1993, s. 84).

Neuvoston päätöslauselma, annettu 22 päivänä heinäkuuta 1993, teknologiasta ja standardeista kehittyneiden televisiopalvelujen alalla (93/C 209/91, EYVL N:o C 209, 3.8.1993, s. 1).

Neuvoston päätös, tehty 22 päivänä heinäkuuta 1993, toimintasuunnitelmasta kehittyneiden televisiopalvelujen käyttöön ottamiseksi Euroopassa (93/424/ETY, EYVL N:o L 196, 5.8.1993, s. 48).

Neuvoston päätöslauselma, annettu 22 päivänä heinäkuuta 1993, televiestinnän tilannekatsauksesta ja lisäkehityksen tarpeesta näillä markkinoilla (93/C 213/01, EYVL N:o C 213, 6.8.1993, s. 1).

Televiestintä: avoimen verkon tarjoaminen ONP, luettelo standardeista (kolmas painos) (93/C 219/02, EYVL N:o C 219, 13.8.1993, s. 2).

Televiestintä: avoimen verkon tarjoaminen kiinteille johdoille (93/C 277/04, EYVL N:o C 277, 15.10.1993, s. 9).

Neuvoston direktiivi 93/97/ETY, annettu 29 päivänä lokakuuta 1993, direktiivin 91/263/ETY täydentämisestä satelliittimaa-asemalaitteiden osalta (93/C 97/ETY, EYVL N:o L 290, 24.11.1993, s. 1).

Neuvoston päätöslauselma, annettu 7 päivänä joulukuuta 1993, satelliittivälitteisten henkilöviestintäpalvelujen käyttöönotosta yhteisössä (93/C 339/01, EYVL N:o C 339, 16.12.1993, s. 1).

Komission päätös, tehty 21 päivänä joulukuuta 1993, yleisen yleiseurooppalaisen solukkojärjestelmäisen digitaalisen maanpäällisen matkaviestinliikenteen yleisiä liittämisvaatimuksia koskevasta yhteisestä teknisestä sääntelystä (94/11/EY, EYVL N:o L 8, 12.1.1994, s. 20).

Komission päätös, tehty 21 päivänä joulukuuta 1993, yleisen yleiseurooppalaisen solukkojärjestelmäisen digitaalisen maanpäällisen matkaviestinliikenteen puhelintekniikan soveltamisvaatimuksia koskevasta yhteisestä teknisestä sääntelystä (94/12/EY, EYVL N:o L 8, 12.1.1994, s. 23).

Neuvoston päätöslauselma, annettu 7 päivänä helmikuuta 1994, yleisen palvelun periaatteista televiestinnän alalla (94/C 48/01, EYVL N:o C 48, 16.2.1994, s. 1).

Komission julkilausuma yleistä palvelua televiestinnän alalla koskevasta neuvoston päätöslauselmasta (94/C 48/06, EYVL N:o C 48, 16.2.1994, s. 8).

Neuvoston päätöslauselma, annettu 7 päivänä helmikuuta 1994, yhteisön postipalvelujen kehittämisestä (94/C 48/02, EYVL N:o C 48, 16.2.1994, s. 3).

Euroopan parlamentin päätöslauselma, annettu 6 päivänä toukokuuta 1994, komission tiedonannosta ja siihen liitetystä ehdotuksesta neuvoston päätöslauselmaksi yleisen palvelun periaatteista televiestinnän alalla (A3-0317/94, EYVL N:o C 205, 25.7.1994, s. 551).

Komission päätös, tehty 15 päivänä kesäkuuta 1994, neuvoston direktiivin 92/44/ETY liitteen II muuttamisesta (94/439/EY, EYVL N:o L 181, 15.7.1994, s. 40).

Neuvoston päätöslauselma, annettu 27 päivänä kesäkuuta 1994, yhteisön politiikan perusteista digitaalisten videoyleisradiolähetyksien alalla (94/C 181/02, EYVL N:o C 181, 2.7.1994, s. 3).

Komission päätös, tehty 18 päivänä heinäkuuta 1994, ONP:n (avoimen verkon tarjoaminen) digitaalisen rakenteettoman 2048 kbits/s kiinteän johdon päätelaitteiden rajapintoihin sovellettavia liittämisvaatimuksia koskevasta yhteisestä teknisestä määräyksestä (94/470/EY, EYVL N:o L 194, 29.7.1994, s. 87).

Komission päätös, tehty 18 päivänä heinäkuuta 1994, digitaalisen eurooppalaisen langattoman televiestinnän (DECT) päätelaitteisiin sovellettavia yleisiä liittämisvaatimuksia koskevasta yhteisestä teknisestä määräyksestä (94/471/EY, EYVL N:o L 194, 29.7.1994, s. 89).

Komission päätös, tehty 18 päivänä heinäkuuta 1994, digitaalisen eurooppalaisen langattoman televiestinnän (DECT) puhelintekniikan soveltamisvaatimuksia koskevasta yhteisestä teknisestä määräyksestä (94/472/EY, EYVL N:o L 194, 29.7.1994, s. 91).

Televiestintä: Avoimen verkon tarjoaminen (ONP) kiinteille linjoille - sovittelumenettely (94/C 214/04, EYVL N:o C 214, 4.8.1994, s. 4).

Komission direktiivi 94/46/ETY, annettu 13 päivänä lokakuuta 1994, direktiivin 88/301/ETY ja direktiivin 90/388/ETY muuttamisesta erityisesti satelliittiviestinnän osalta (EYVL N:o L 268, 19.10.1994, s. 15).

Komission päätös, annettu 18 päivänä marraskuuta 1994, digitaalisen monipalveluverkon (ISDN) järjestelmäliittymän yhteisestä teknisestä määräyksestä (94/796/ETY, EYVL N:o L 329, 20.12.1994, s. 1).

Komission päätös, tehty 18 päivänä marraskuuta 1994, digitaalisen monipalveluverkon (ISDN) perusliittymän yhteisestä teknisestä määräyksestä (94/797/EY, EYVL N:o L 329, 20.12.1994, s. 14).

Neuvoston päätöslauselma, annettu 22 päivänä joulukuuta 1994, televiestinnän infrastruktuurin vapauttamisen periaatteista ja aikataulusta (94/C 379/03, EYVL N:o C 379, 31.12.1994, s. 4).

Neuvoston päätöslauselma, annettu 22 päivänä joulukuuta 1994, yhteisön politiikan tulevasta kehittämisestä satelliittiviestinnän alalla, ottaen erityisesti huomioon satellittiiviestinnän välityskapasiteetin hankkimisen ja siihen mukaan pääsyn (94/C 379/04, EYVL N:o C 379, 31.12.1994, s. 5).

Komission julkaisemat peruspolitiikkaa koskevat asiakirjat

Vihreä kirja telepalvelujen ja telelaitteiden yhteismarkkinoiden kehittämisestä (KOM(87) 290, 30.6.1987).

Vihreä kirja yhteisestä lähestymistavasta satelliittiviestinnän alalla Euroopan yhteisössä (KOM(90) 490, 28.11.1990).

Katsaus telepalvelujen tilanteesta vuonna 1992 (SEC(92) 1048) ja tiedonanto neuvostolle ja Euroopan parlamentille telepalvelujen katsausta koskevasta kuulemisesta (KOM(93) 159, 28.4.1993).

Vihreä kirja yhteisestä lähestymistavasta matkaviestinnän ja langattoman puhelinviestinnän alalla Euroopan yhteisössä (KOM(94) 145, 27.4.1994).

Vihreä kirja televiestinnän perusrakenteiden ja kaapelitelevisioverkkojen vapauttamisesta: I osa (KOM(94) 440, 25.10.1994).

Vihreä kirja postipalvelujen yhtenäismarkkinoiden kehittämisestä (KOM(91) 476, 11.6.1992).

Suuntaviivat yhteisön postipalvelujen kehittämiseksi; komission tiedonanto neuvostolle ja Euroopan parlamentille (KOM(93) 247, 2.6.1993).

Vihreä kirja televiestinnän infrastruktuurin ja kaapelitelevisioverkkojen vapauttamisesta: II osa (KOM(94) 682, 25.1.1995).

Tiedonanto digitaalisista videoyleisradiolähetyksistä, yhteisön politiikan järjestelmä, KOM(93) 557, 17.11.1993).